User:Ivan Sičaja/sandbox

= Mate Šimundić, (Split, 1973.), političar =

Nakon završene srednje škole (MIOC, 1992.) otišao je u Zagreb, gdje je upisao studij kroatistike i komparativne književnosti na Filozofski fakultet u Zagrebu Sveučilišta u Zagrebu. Apsolviravši taj studij, godine 1996. upisao je filozofsko-teološki studij na Katoličkom bogoslovnom fakultetu.

U rujnu 1999. godine odlazi u Rim, gdje se priključio družbi Otaca misionara ljubavi. Kao kandidat te družbe poslan je u Tijuanu u Meksiko, gdje je nastavio studij teologije.

Početkom 2002., vrativši se u domovinu, prijavljuje se u vojnu službu, a nakon šestomjesečnoga vojnoga roka ušao je u brak s Marinelom, koju je upoznao u akademskoj crkvi sv. Filipa Nerija, nakon povratka iz misija.

Danas su njih dvoje u sretnom braku u kojem su dobili petero djece: Mariju Guadalupe, Anu, Terezu, Petra i Josipa.

U međuvremenu je diplomirao i kroatistiku i komparativnu književnost te počeo raditi kao profesor-savjetnik hrvatskoga jezika i književnosti u I. gimnaziji u Splitu. Od ožujka 2022. radi političkog djelovanja uzima neplaćeni dopust u I. gimnaziji.

Diplomirao je i teologiju na Filozofsko-teološkom institutu Družbe Isusove u Zagrebu 2015. kao izvanredni student.

U kolovozu 2020. izabran je u Kaštelima za predsjednika prvog osnovanog ogranka Domovinskog pokreta u Republici Hrvatsko j.

Bio je kandidat Domovinskog pokreta za župana na lokalnim izborima u svibnju 2021.

U kolovozu 2021. na prijedlog Domovinskog pokreta izabran je za predsjednika županijske skupštine Splitsko-dalmatinske županije.

U veljači 2022. izabran je za predsjednika županijske organizacije Domovinskog pokreta u Splitsko-dalmatinskoj županiji.